Westalemannisch bildet - wie s'Hochdytsche un s'Ostalemannische die 2. Person Plural vum Verb uf -(e)t. Im Gegesatz zum Ostalammenische git es kai Einheitsplural vum Verb - mit Usnahm vum Oberrhialemannische, vum Elsässische nördlich vu Mülhuse un vum nördliche Markgräflerische, wo de  Einheitsplural uf -e(n) bilde. De Einheitsplural vum Verb isch ä rächt jungi Entwicklig un tritt in verschiidene dytsche Dialekt un au im Plattdütsche uf, wobi dert -et im Weste un -en im Oste fer de Einheitsplural vum Verb gnu wird, also umchehrt wie im Alemannische.